Wasiirka caddaaladda Somaliland, mudane Cabdiqani Maxamuud Caateeye, ayaa isaguna dhinaciisa bogaadiyey barnaamijkan cusub ee maxaabiista jeelasha dalka ku jirto lagu afurinayo, waxana uu tilmaamay in tallaabadan madaxweynuhu gadh-wadeenka ka yahay marag ka tahay sida ay Somaliland uga go’an tahay ilaalinta xuquuqda Aadamuhu, waxana uu yidhi, “Waxa aanu halkan u joognaa daah-furka barnaamijkan muhiimka ah oo aanu soo bandhigay madaxweynaha iyo ku-xigeenkiisa oo iyagu nala qaatay fikirkan, waxana halkaas kaaga muuqata sida ay u tixgelinayaan kooxda xidhan, iyaga oo ilaalinay maxaabiista oo nafaqayna, waxa kale oo halkaas ka muuqata inay Jamhuuriyadda Somaliland ilaalinayso xuquuqda Aadamaha oo dhan, waxana aanu ugu talo galnay inuu barnaamijkani noqon doono mid socda.
